CELEX: 62019CB0268
Language: el
Date: 2021-06-01 00:00:00
Title: Υπόθεση C-268/19: Διάταξη του Δικαστηρίου (έβδομο τμήμα) της 1ης Ιουνίου 2021 [αίτηση του Juzgado de Primera Instancia n° 7 de Orense (Ισπανία) για την έκδοση προδικαστικής αποφάσεως] — UP κατά Banco Santander SA, πρώην Banco Pastor SAU [Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Προστασία των καταναλωτών – Οδηγία 93/13/ΕΟΚ – Σύμβαση ενυπόθηκου δανείου – Καταχρηστικές ρήτρες – Ρήτρα περιορισμού της μεταβλητότητας του επιτοκίου (ρήτρα «κατώτατου επιτοκίου») – Σύμβαση ανανεώσεως – Μη δεσμευτικός χαρακτήρας]

6.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 357/3
            
         
      Διάταξη του Δικαστηρίου (έβδομο τμήμα) της 1ης Ιουνίου 2021 [αίτηση του Juzgado de Primera Instancia no 7 de Orense (Ισπανία) για την έκδοση προδικαστικής αποφάσεως] — UP κατά Banco Santander SA, πρώην Banco Pastor SAU
      (Υπόθεση C-268/19) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Προστασία των καταναλωτών - Οδηγία 93/13/ΕΟΚ - Σύμβαση ενυπόθηκου δανείου - Καταχρηστικές ρήτρες - Ρήτρα περιορισμού της μεταβλητότητας του επιτοκίου (ρήτρα «κατώτατου επιτοκίου») - Σύμβαση ανανεώσεως - Μη δεσμευτικός χαρακτήρας)
      (2021/C 357/03)
      Γλώσσα διαδικασίας: η ισπανική
      
         Αιτούν δικαστήριο
      
      Juzgado de Primera Instancia no 7 de Orense
      
         Διάδικοι στην υπόθεση της κύριας δίκης
      
      
         Ενάγων:UP
      
         Εναγόμενη: Banco Santander SA, πρώην Banco Pastor SAU
      
         Διατακτικό
      
      
                  1)
               
               
                  Το άρθρο 6, παράγραφος 1, της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, έχει την έννοια ότι δεν αποκλείει τη δυνατότητα ρήτρα συμβάσεως συναφθείσας μεταξύ επαγγελματία και καταναλωτή, της οποίας ο καταχρηστικός χαρακτήρας μπορεί να διαπιστωθεί δικαστικώς, να αποτελέσει αντικείμενο συμβάσεως ανανεώσεως οφειλής μεταξύ του επαγγελματία και του καταναλωτή, υπό την προϋπόθεση ότι κατά τη σύναψη της συμβάσεως ανανεώσεως, ο καταναλωτής είχε επίγνωση του μη δεσμευτικού χαρακτήρα της εν λόγω ρήτρας, καθώς και των συνεπειών που απορρέουν συναφώς, ώστε η εκ μέρους του αποδοχή να εκτελέσει τη σύμβαση να είναι αποτέλεσμα ελεύθερης και εν επιγνώσει συναινέσεως, πράγμα το οποίο εναπόκειται στο εθνικό δικαστήριο να εξακριβώσει.
               
            
                  2)
               
               
                  Το άρθρο 3, παράγραφος 1, και το άρθρο 4, παράγραφος 2, της οδηγίας 93/13 έχουν την έννοια ότι η απαίτηση διαφάνειας προς την οποία πρέπει να συμμορφώνεται ένας επαγγελματίας δυνάμει των διατάξεων αυτών συνεπάγεται ότι, κατά τη σύναψη συμβάσεως ανανεώσεως μεταξύ επαγγελματία και καταναλωτή, της οποίας οι ρήτρες δεν αποτέλεσαν αντικείμενο ατομικής διαπραγματεύσεως, με σκοπό την τροποποίηση δυνητικά καταχρηστικής ρήτρας προγενέστερης συμβάσεως συναφθείσας μεταξύ τους, ο επαγγελματίας οφείλει να παράσχει στον καταναλωτή τις κρίσιμες πληροφορίες που θα του παρέχουν τη δυνατότητα να αντιληφθεί τις νομικές συνέπειες που απορρέουν από την εν λόγω ρήτρα για τον ίδιο και, ιδίως, από το γεγονός ότι η προγενέστερη ρήτρα ήταν ενδεχομένως καταχρηστική, όπερ εναπόκειται στο εθνικό δικαστήριο να εξακριβώσει.
               
            
         (1)  ΕΕ C 238 της 15.7.2019.